Tony Curtis

Tony Curtis (født Bernhard Schwartz; født 3. juni 1925 i New York City, død 29. september 2010 i Henderson i Nevada) var en amerikansk skuespiller.

Liv og virke

Bakgrunn
Bernard Schwartz, eller Tony Curtis, ble født i en jødisk familie som sønn av Emanuel Schwartz (som senere kalte seg Manuel) og Helen Klein som drev en skredderforretning. Foreldrene kom fra småbyen Mátészalka i Ungarn. Bernard vokste opp i fattigdom, først på Manhattan og senere i et tøft område i Bronx i delstaten New York. Inntil han var seks år gammel talte han bare jiddisch og ungarsk. 

Som elleveåring ble han medlem i en beryktet gatebande. Det var på en velgjørenhetsinnretning i kvartalet at han første gangen fikk smak for teater, der han spilte en liten pike i et eventyrstykke om Kong Arthur.

I 1943 meldte Curtis seg til United States Navy og tjenestegjorde på et støtteskip for undervannsbåter. Nærmere krigsslutt ble han alvorlig skadet i en arbeidsulykke. I 1945 – etter å ha fått pleie og krigen var over – fikk han krigsskadeerstatning og gjenopptok sin avbrutte highschool-studier for en kortere tid.

Tidlig karriere
I ungdomsårene var Curtis med i flere teaterstykker i New York. Han arbeidet også ved Yiddish Theatre i Chicago på tross av at han ikke kunne språket. Han lærte seg manuset fonetisk. Han kalte seg selv B. White i denne perioden.

Senere karriere
Curtis var mest populær på slutten av 1950-tallet og begynnelsen av 1960-tallet. Han har medvirket i over 100 filmer og i flere TV-serier, og gestaltet både dramatiske og komiske rollefigurer. Fra begynnelsen av 1980-tallet konsentrerte han seg mest om sin store hobby som var å male bilder. 

Tony Curtis huskes kanskje mest for sin rolle i filmen Noen har det hett. Han har fått en stjerne på Hollywood Walk of Fame.

Curtis spilte også Danny Wilde i TV-serien The Persuaders (på norsk Gullguttene) sammen med Roger Moore i rollen som Lord Brett Sinclar.

I 1998 grunnla han Emanuel Foundation for Hungarian Culture, en organisasjon som skal vedlikeholde synagoger og jødiske gravplasser i Ungarn. Han tilegnet organisasjonen de 600 000 ungarere som døde i Holocaust.

Familieforhold
Tony Curtis var gift seks ganger:
 Janet Leigh (1951–1962) – 2 barn – Kelly (f. 17. juni 1956) og Jamie Lee (f. 22. november 1958).
 Christine Kaufmann (1963–1967) – 2 barn (døtre)
 Leslie Allen (1968–1982) – 2 barn
 Andrea Savio (1984–1992)
 Lisa Deutsch  (1993–1994)
 Jill Vandenberg Curtis (1998–2010)

Filmer (utvalg) 
 Den søte duft av suksess (1957)
 Vikingene (1958)
 Noen har det hett (Some Like It Hot) (1959)
 Spartacus (1960)
 Når Paris bobler (1964)
 The Boston Strangler (1968)
 Rosemary's Baby (1968) (stemme)
 The Persuaders! (1971–1972) (TV-serien kjent under navnet «Gullguttene» med Roger Moore)
 Mission: Monte Carlo (1974)
 Greven av Monte Cristo (1975)
 Sextette (1978)
 Skyt mesteren (1979)
 Insignificance (1985)
 The Web'' (1995)

Referanser

Eksterne lenker 
 
 
 
 
 Biography  and naval service  from the California Center for Military History website
 2009 interview with Dodd Vickers for the Magic Newswire
 2007 interview by Nick Thomas in Nevada Magazine
 John Patterson, Some like it very hot (Interview), The Guardian, 18 April 2008
 Alison Jackson, Some tormented Hollywood souls still like their gossip hot, Profile: Tony Curtis, Sunday Times, 20 April 2008
 Documentary film, The Jill & Tony Curtis Story
 Photographs and literature

Skuespillere fra USA
Hollywood Walk of Fame
Personer fra USA av ungarsk opphav
Personer fra New York City